

**Metodický list rozvoja finančnej kultúry pre úroveň A1   
Jazyk a komunikácia**

**Komponenty metodického listu pre učiteľky a učiteľov**

|  |  |  |
| --- | --- | --- |
| **Aktivity učiteľky/učiteľa** | **Pedagogická činnosť**  **v rámci fáz rozvíjania kompetencie** | **Aktivity žiačky/žiaka** |
| * Vytvorenie situácie/aktivity, ktorá umožní žiačke/žiakovi postupne začať učebnú činnosť. | **Iniciačná fáza  oboznamovanie sa s aktivitou** | * Oboznámenie sa s aktivitou. * Oboznámenie sa so sociokultúrnym kontextom v rámci triedy/skupiny. |
| * Vytvorenie, resp. navodenie problémovej situácie.   Pozorovanie reakcie a správania žiačok/žiakov.   * Identifikovanie úrovne ich schopnosti adekvátne reagovať na situáciu. * Stanovenie cieľov, toho, čo sa má žiačka/žiak naučiť/to, čo má rozvíjať. | **Vstupná fáza**  **vzorová situácia/vstupná diagnostika úrovne žiačok/žiakov** | * Pochopenie problému/problémovej situácie. * Uvedomenie si cieľa aktivity. * Vstupné hodnotenie. |
| * Návrh problémových situácií/otázok/príkladov a pod., ktoré podporia riešenie vstupného problému. | **Fáza učenia sa**  **cielený rozvoj kompetencií žiačok/žiakov** | * Hľadanie správnej cesty/postupov k riešeniu vstupného problému. * Formulovanie jednotlivých postupov, ktoré budú viesť k riešeniu celkového, resp. čiastkových problémov v rámci vstupného problému. Identifikovanie faktorov úspešného riešenia. |
| * Aktivity umožňujúce pozitívne konštatovanie dosiahnutia vstupného cieľa. * Aktivity umožňujúce uvedomenie si stupňa rozvoja kompetencií žiačok/žiakov. | **Fáza utvrdzovania  referenčné situácie utvrdzovania/**  **záverečné hodnotenie** | * Konštatovanie a hodnotenie pokroku žiačkami/žiakmi. |

**Metodický list rozvoja finančnej kultúry**

|  |  |  |  |
| --- | --- | --- | --- |
| **Názov metodického listu** | **Čo s peniazmi?** | **Číslo metodického listu** | **A1.1/1S/01/JK/PO** |
| **Vzdelávacia oblasť** | Jazyk a komunikácia | | |
| **Kognitívna úroveň** | A1 | | |
| **Kompetencia rozvoja myslenia** | Počúvanie | | |
| **Opis kompetencie rozvoja myslenia** | Dokáže rozpoznať známe slová a základné pojmy. | | |
| **Kompetencie finančnej gramotnosti (podľa OECD)** | Rešpektuje, že rôzni ľudia môžu mať odlišné preferencie vo vzťahu k výdavkom, ako aj k sporeniu a darovaniu peňazí. | | |
| **Témy Národného štandardu finančnej gramotnosti** | Rozhodovanie a hospodárenie spotrebiteliek a spotrebiteľov | | |

|  |  |  |  |  |
| --- | --- | --- | --- | --- |
| **Fázy implementácie** | **Fáza 1** | **Fáza 2** | **Fáza 3** | **Fáza 4** |
| **Názov fáz** | **Iniciačná fáza:** oboznamovanie sa s aktivitou | **Vstupná fáza:**  vzorová situácia; vstupná diagnostika úrovne žiačok/žiakov | **Fáza učenia sa:**  cielený rozvoj kompetencií žiačok/žiakov | **Fáza utvrdzovania:**  referenčné situácie utvrdzovania; záverečné hodnotenie |
| **Pedagogická činnosť**  **v rámci fáz rozvíjania kompetencie** | 1. Vytvorenie situácie/aktivity, ktorá umožní žiačke/žiakovi postupne začať učebnú činnosť. | 1. Vytvorenie, resp. navodenie problémovej situácie. 2. Pozorovanie reakcie a správania žiačok/žiakov. 3. Identifikovanie úrovne ich schopnosti adekvátne reagovať na situáciu. 4. Stanovenie cieľov, toho, čo sa má žiačka/žiak naučiť/to, čo má rozvíjať. | 1. Návrh problémových situácií/otázok/   príkladov a pod., ktoré podporia riešenie vstupného problému. | 1. Aktivity umožňujúce pozitívne konštatovanie dosiahnutia vstupného cieľa. 2. Aktivity umožňujúce uvedomenie si stupňa rozvoja kompetencií žiačok/žiakov. |
| **Počet činností na jednotlivé fázy** | 1 | 1 | 2 | 1 |
| **Čas potrebný na realizáciu fázy** | 10 minút | 20 minút | 30 minút | 20 minút |
| **Ciele jednotlivých činností** | Motivácia – uvedomenie si toho, na čo všetko môžeme použiť peniaze | Počúvanie s porozumením. Pochopenie využitia peňazí na osobné, rodinné a spoločenské potreby | Stanovenie priorít  pri narábaní s peniazmi/  pri rozdeľovaní peňazí. | Rešpektovanie rozhodnutia iných |
| **Úlohy** | 2 | 2 | 3 | 1 |
| **Varianty** | Pri žiačkach a žiakoch s poruchami učenia, ponechá učiteľka/učiteľ, ak je to potrebné, dlhší čas na riešenie úloh. Pri vyjadrovaní názorov nemusia žiačky/žiaci s narušenou komunikačnou schopnosťou prezentovať svoj výstup. Pri žiačkach/žiakoch s dyskalkúliou nemusia pochopiť grafický znak čísla (vyrieši a to s pomocou učiteľky/ učiteľa). | | | |
| **Typ hodnotenia** |  | Sumatívne | Formatívne | Sumatívne |

**Fáza 1:**

Predstavte si, že na narodeniny dostanete od rodičov alebo starých rodičov peniaze.

Čo s nimi spravíte? Miniete ich hneď, alebo plánujete na čo peniaze použijete?

Je niečo, čo by ste si chceli kúpiť, no momentálne na to nemáte dostatok našetrených peňazí?

Viete, že peniaze môžeme aj darovať a tak pomôcť iným?

Učiteľka/učiteľ si overí, či žiačky/žiaci poznajú základné pojmy .

**Fáza 2:**

Žiačky/žiaci riešia modelovú situáciu „Čo sa dá kúpiť za 5 eur“.

Učiteľka/učiteľ zisťuje, aké predstavy majú žiačky/žiaci o hodnotách vecí z ich reálneho života.

Učiteľka/učiteľ rozdelí žiačky/žiakov do skupín. Žiačky/žiaci zakrúžkujú z ponúkaného zoznamu to, čo sa podľa nich dá kúpiť do sumy 5 €.

**Fáza 3:**

Žiačky/žiaci dostanú imaginárny balík 20 eur. Tento balík peňazí majú použiť tak, aby si niečo kúpili, niečo ušetrili a časť peňazí darovali, venovali na charitu. Ako prvé žiačky/žiaci uvažujú, na čo by peniaze minuli. Ich úlohou je vytvoriť zoznam vecí, ktoré by si chceli kúpiť hneď a ktorých kúpu vedia odložiť na neskôr. Zistia, že pri míňaní peňazí musíme mať určité priority, pretože si nemôžeme väčšinou dovoliť všetko, čo by sme v danom momente chceli. Uvažujú teda o šetrení, vyberú si vec, na ktorú chcú šetriť. Rozprávajú sa a uvedomia si, že darovaním peňazí pomôžu iným a zároveň budú mať dobrý pocit z vykonaného dobrého skutku. Zisťujeme, či porozumeli základným pojmom – zarábanie, šetrenie, utrácanie, darovanie.

**Fáza 4:**

Zahrajte sa s deťmi na obchod. Hra na obchod je pre deti vhodná, aj keď ešte nevedia počítať. Pre začiatok stačí, aby pochopili princíp „niečo za niečo“. Prostredníctvom tejto hry pomôžete žiakom uvedomiť si skutočnosť, že peňazí máme vždy obmedzené množstvo a preto sa musíme rozhodnúť, čo si kúpime. Ak chceme deťom zrozumiteľne vysvetliť načo peniaze slúžia, hra na obchod je skvelým spôsobom, ako na to. Pomocou nej dokážu lepšie pochopiť účel peňazí, respektíve ich výmenu za daný tovar. Pripravte si rozličné predmety, ktoré budete „predávať“ alebo „nakupovať“ a priraďte k nim cenovky. Snažte sa pritom priblížiť reálnej cene tovaru, aby ste dieťa príliš nepomýlili a naučili ho zároveň o hodnote konkrétnych vecí. Pripravte si fiktívne peniaze, makety, vymieňajte si úlohy predavača a zákazníka.